cyanic-selkie/wikianc huggingface dataset:
தோமாவின் பணிகள்
புரிதல்கள்
பின்னர் மஸ்டாய் (மயிலை) நாட்டுக்கு சென்ற தோமா, காரிஷ் (தமிழ்: காரி) என்ற அரசவை பணியாளரின் மனைவி மிக்தோனியா (தமிழ்: மகுதானி) நோயை குணப்படுத்தினார். இதையடுத்து, தோமா அப்பகுதியில் இயேசுவைப் பற்றிய நற்செய்தியை மக்களுக்கு அறிவித்து பல்வேறு அற்புதங்கள் செய்து வந்தார். இதை அறிந்த அரசர் மஸ்டாயின் (தமிழ்: மகாதேவன்) மனைவி தெரிசியா (தமிழ்: தர்சிகா) தோமாவின் போதனைகளை ஏற்றுக்கொண்டு கிறிஸ்தவராக மனந்திரும்பினார். மிக்தோனியா கிறிஸ்தவ நம்பிக்கையை கைவிட அரசர் மேற்கொண்ட முயற்சிகள் பலனளிக்கவில்லை. இதனால் ஆத்திரமடைந்த அரசர், தோமாவைக் கொலை செய்ய ஆணையிட்டார். அதன்படி, அரசரின் காவலர்கள் தோமாவை ஈட்டியால் குத்தி கொலை செய்தனர். அவரது உடல் புதைக்கப்பட்ட இடத்திலும் அற்புதங்கள் நிகழ்ந்ததைக் கண்ட அரசர் மஸ்டாயும் இறுதியில் கிறிஸ்தவரானார். இது தோமாவின் பணிகள் தருகின்ற இரண்டாம் செய்தி. இதன் அடிப்படையில் புனித தோமா மயிலாப்பூரில் பணியாற்றி, மறைசாட்சியாக இறந்து சாந்தோமில் அடக்கம் செய்யப்பட்டார்.
குறிப்புகள்
பகுப்பு:கிறித்தவ சமய நூல்கள்
ஜான் டன்
ஜான் டன் (John Donne, 22 சனவரி 1572 – 31 மார்ச் 1631) இங்கிலாந்தில் உள்ள ஒரு தேவாலயத்தில் எழுத்தராக பணியாற்றிய ஜான் டன் மிகச் சிறந்த கவிஞரும் ஆவார்.
சிறந்த கல்வியும், கவிதை எழுதும் திறனுமிருந்தும் ஜான் டன் அவர்கள் வறுமையிலேயே பல வருடங்கள் வாழ்ந்தார். இவரது வாழ்வு இவரது பணக்கார நண்பர்களைச் சார்ந்தே அமைந்திருந்தது. இவர் சம்பாதித்த செல்வத்தின் பெரும்பகுதியை பெண்களுக்காகவும், இலக்கியங்களுக்காகவும், பொழுதுபோக்கிற்காகவும் மற்றும் பயணங்களுக்காகவுமே செலவழித்தார். 1601-ஆம் ஆண்டு ஜான் டன் அவர்கள் ”ஆன் மோர்” என்பவரை இரகசியமாக திருமணம் செய்து கொண்டார். இவர்களுக்கு 12 குழந்தைகள் பிறந்தன. இவர் 1615 ஆம் ஆண்டு நியமிக்கப்பட்ட திருத்தொண்டராகவும், ஆங்கிலேய பாதிரியராகவும் நியமிக்கப்பட்டார். இவ்வாறு இருந்தும் ஜான் டன் அவர்கள் பரிசுத்த ஆணையை பெறவில்லை. ஏனெனில் முதலாம் ஜேம்ஸ் அரசர் தனிப்பட்ட முறையில் இப்பதவிகளை வழங்கியதால் பரிசுத்த ஆணையை பெற முடியவில்லை. 1621 ஆம் ஆண்டில் இலண்டனில் உள்ள புனித பால் கத்தீட்டரலின் தலைவராக நியமிக்கப்பட்டார். மேலும் இவர் 1601 ஆம் ஆண்டு முதல் 1614 ஆம் ஆண்டு வரை நாடாளுமன்ற உறுப்பினராகவும் பதவி வகித்துள்ளார்.
இளமைக்காலம்
இடது|thumb|இலண்டன் தேசிய உருவப்பட அரங்கில் வைக்கப்பட்ட ஜான் டன் அவர்களின் இளவயது உருவப்படம்-1595 ஜான் டன் அவர்கள் இலண்டனில் பிறந்தார்.இவர் பிடிவாதமுள்ள அடிபணிய மறுக்கும் கத்தோலிக்க குடும்பத்தில் பிறந்தார்.இங்கிலாந்தில் இம்மதம் முறையற்றதாகும்.ஆறுபேர் கொண்ட உறுப்பினர்களில் மூன்றாவது மகனாவார்.இவரது தந்தையின் பெயரும் ஜான் டன் என்பதாகும் இவர் வேல்ஸ் வம்சாவளியைச் சேர்ந்தவர்.இவர் இலண்டனில் உள்ள இரும்பு வணிக நிறுவனத்தின் பாதுகாவலர் ஆவார்.இவர் ஒரு மரியாதைக்குரிய ரோமானிய கத்தோலிக்கர்.ஆனால் துன்புறுத்தலுக்கு பயந்து அரசின் கவனத்தை தவிர்த்தார்.
ஜான் டன்னுக்கு நான்கு வயதாகும் போதே அவரது தந்தை 1576 காலமானார் இவரது மனைவி எலிசபெத் ஹேவுட் தந்தையற்ற குழந்தைகளை வளர்க்கும் பொறுப்பை தனியாக ஏற்றார் இவரும் அடிபணிய மறுக்கும் பிடிவாதமுள்ள ரோமானிய கத்தோலிக்கப் பிரிவைச் சார்ந்தவர். இவர் ஜான் ஹேவுட் என்பவரது மகளும் ஜோசப் ஹேவுட் என்பவரது சகோதரியும் ஆவார். ஜான் ஹேவுட் ஒரு நாடக ஆசிரியர். ஜோசப் ஹேவுட் ஒரு வரையறுக்கப்பட்ட பாதிரியார் மற்றும் மொழிபெயர்ப்பாளர் ஆவார். அதுமட்டுமல்ல இவர் ரோமானிய கத்தோலிக்க தியாகி தாமஸ் மோரின் சிறந்த மருமகளும் ஆவார். ஜான்சனின் நெருங்கிய உறவினர்கள் பலர் வீரமரணம் அடைவது வழக்கமானது ஆகும். இவர்களில் பலர் கொல்லப்பட்டனர் மற்றும் நாடுகடத்தப்பட்டனர். ஜான்டன் தனிப்பட்ட முறையில் கல்வி கற்பிக்க பட்டார். ஜான்டன் சபையினரால் கற்பிக்கப்பட்டதற்கான வெளிப்படையான சான்றுகள் எதுவும் இல்லை ஜான் டன்னின் தந்தை இழந்த சில மாதங்களில் இவரது தாயார்,டாக்டர் ஜான் ஸ்மிங்கர் என்ற மனைவியை இழந்த மூன்று குழந்தைகள் உடைய பணக்காரரை மணந்தார். இவ்வாறு ஜான் டன்னுக்கு மாற்று தந்தை கிடைத்தார். ஜான்டன்னின் சகோதரிகள் மேரி மற்றும் கேத்தரின் ஆகியோர் 1581 இல் இறந்தனர். புனித பால் தேவாலயத்தின் தலைவராக ஜான் டன் இருக்கும் பொழுது அவரது தாயார்  1631 இல் இறந்தார். சில மாதங்களிலேயே ஜான்டன் காலமானார். ஜான் டன் 1583 அவரது 11வது வயதில் ஹார்ட் ஹாலில் தனது படிப்பைத் தொடங்கினார் தற்போது அது ஹார்ட்போர்ட் கல்லூரி ஆக்ஸ்போர்ட் ஆக உள்ளது. 3 வருட படிப்பிற்கு பிறகு அவர் கேம்பிரிட்ஜ் பல்கலைக்கழகத்தில் சேர்ந்தார். 3 ஆண்டுகள் இடைவிடாது பயின்றார். ஆனாலும் அவரால் பட்டம் பெற முடியவில்லை ஏனெனில் மேலாதிக்க உறுதிமொழியை அவர் ஏற்க மறுத்துவிட்டார்
வெளி இணைப்புகள்
பகுப்பு:1572 பிறப்புகள் பகுப்பு:1631 இறப்புகள் பகுப்பு:ஆங்கிலக் கவிஞர்கள்
நஸ்முல் சாதாத் (டாக்கா துடுப்பாட்டக்காரர்)
நஸ்முல் சாதாத் (Nazmus Sadat, பிறப்பு: அக்டோபர் 22 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1979 பிறப்புகள் பகுப்பு:1984 பிறப்புகள் பகுப்பு:வாழும் நபர்கள்
கிரிஸ்டி தாம்சன்
கிரிஸ்டி தாம்சன் (Kirstie Thomson, பிறப்பு: அக்டோபர் 21 1988),  தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளிலும்,   மூன்று இருபது20  துடுப்பாட்டப்  போட்டிகளிலும்  கலந்து கொண்டுள்ளார். தென்னாப்பிரிக்கா பெண்கள் தேசிய அணி உறுப்பினராக 2009/10 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பிரெட்ரிக் போர்சித்
thumb
ஃபிரெட்ரிக் ஃபோர்சித் அல்லது ஃபிரெட்ரிக் ஃபார்சித் (Frederick Forsyth, ஆகஸ்ட் 25, 1938) ஒரு ஆங்கில எழுத்தாளர். இவரது உளவுப்புனைவு மற்றும் பரபரப்புப் புனைவுப் புதினங்கள் உலகப் புகழ் பெற்றவை.
இங்கிலாந்தில் கெண்ட் மாநிலத்தில் பிறந்த ஃபோர்சித் தன் இள வயதில் பிரிட்டனின் வேந்திய வான்படையில் சேர்ந்து விமானியாகப் பணியாற்றினார். பின்னர் பத்திரிக்கையாளராக மாறி ராய்ட்டர்ஸ், பிபிசி போன்ற நிறுவனங்களில் வேலை செய்தார். 1967ல் நைஜீரிய உள்நாட்டுப் போரைப் பற்றி செய்தி சேகரிக்க நைஜீரியாவில் பிபிசி நிருபராகப் பணியாற்றினார். உள்நாட்டுப் போரில் ஒரு தரப்பான பயாஃபராவுக்கு சார்பாகச் செய்திகளை வெளியிட்டார் என்ற குற்றாச்சாட்டு எழுந்ததால் பிபிசியை விட்டு வெளியேறினார். தனது நைஜீரிய அனுபவங்களை தி பயாஃபரா ஸ்டோரி (The Biafra Story) என்ற பெயரில் 1969ல் அபுனைவு புத்தகமாக வெளியிட்டுள்ளார்.
ஃபோர்சித் ஒரு பழமைவாதக் கட்சி ஆதரவாளர். ஐரோப்பிய ஒன்றியத்துடன் பிரிட்டன் இணையக் கூடாது என்ற நிலையைக் கொண்டவர்.
வெளி இணைப்புகள்
பகுப்பு:ஆங்கில எழுத்தாளர்கள் பகுப்பு:பிரித்தானிய எழுத்தாளர்கள் பகுப்பு:1938 பிறப்புகள் பகுப்பு:வாழும் நபர்கள்
உப்பு வேட்பு ஆசுட்டிராலிசு
காலோபிலா ஆசுட்டிராலிசு, துடுப்புக் கடற்புல், தெற்கு ஆஸ்திரேலியாவை தாயகமாகக் கொண்ட கைதிரோகரிடேசியே குடும்பத்தில் உள்ள உப்பு வேட்புக் கடல் புல் வகையாகும். அமைதியான நீரை விரும்புவதால், இது மண், மணல் அடி படிவுக்கூறுகளில் குறைந்த அலை ஓதப் பகுதியில் இருந்து 23மீ(75 அடி) ஆழம் வரை காணப்படுகிறது. .
மேற்கோள்கள்
பகுப்பு:புற்கள் பகுப்பு:கடல்வாழ் உயிரினங்கள் பகுப்பு: உப்பு வேட்புத் தாவரங்கள்
ரிஸ்டா ஸ்டூப்
ரிஸ்டா ஸ்டூப் (Rista Stoop, பிறப்பு: அக்டோபர் 7 1970), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். தென்னாப்பிரிக்கா பெண்கள் தேசிய அணி உறுப்பினராக 1997ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1970 பிறப்புகள் பகுப்பு:வாழும் நபர்கள்
சுப்பாரெட்டிபாளையம் ஊராட்சி
சுப்பாரெட்டிபாளையம் ஊராட்சி (Subbareddypalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2395 ஆகும். இவர்களில் பெண்கள் 1193 பேரும் ஆண்கள் 1202 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சத்ய மூர்த்தி (நடிகர்)
சத்ய மூர்த்தி (Sathya Murthi) இந்தியாவைச் சேர்ந்த ஒரு திரைப்பட நடிகராவார். தமிழ்நாட்டைச் சேர்ந்த இவர் 1986 ஆம் ஆண்டு மே மாதம் முதல் தேதியன்று பிறந்தார். திரைப்படத் தயாரிப்பாளராகவும் உள்ள இவர் தப்புத் தண்டா என்ற தமிழ் மொழித் திரைப்படத்தில் நடித்துள்ளார்.
மேற்கோள்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள் பகுப்பு:வாழும் நபர்கள் பகுப்பு:1986 பிறப்புகள் பகுப்பு:திரைப்பட நடிகர்கள்
மீரா தத்தா குப்தா
மீரா தத்தா குப்தா (Mira Datta Gupta) ( মীরা দত্ত গুপ্ত ) (5 அக்டோபர் 1907 - 18 சனவரி 1983) ஓர் சுதந்திர போராட்ட வீரரும், சமூக சேவகரும், கல்வியாளரும், அரசியல்வாதியும், கொல்கத்தாவில் பெண்கள் பிரச்சனைக்கான ஆர்வலரும் ஆவார். இவர் 1937 முதல் 1957 வரை இருபது ஆண்டுகள் வங்காளத்திலும் பின்னர் மேற்கு வங்காளத்திலும் சட்டமன்ற உறுப்பினராக இருந்தார். முதலில் 1937 முதல் 1952 வரை மகளிர் தொகுதியையும், பின்னர் 1952 முதல் 1957 வரை பவானிபூரையும் பிரதிநிதித்துவப்படுத்தினார். இவர் பவானிப்பூரின் முதல் சட்டமன்ற உறுப்பினர் ஆவார்.
பின்னணி
இவர், இந்திய தணிக்கை மற்றும் கணக்கு சேவை அதிகாரியான சரத் தத்தா குப்தா, இந்தியத் தலைமைக் கணக்காளர் ( ஓய்வு ) என்பவருக்கும், ஜெய்ப்பூர் மாநிலத்தின் இரயில்வே நிதியின் முகவர் சரஜுபாலா தத்தா குப்தா (என்கிற சென்) என்பவருக்கும் மகளாகப் பிறந்தார். வர் அக்டோபர் 5 அன்று டாக்காவில் உள்ள தாய்வழி தாத்தா பாட்டி வீட்டில் பிறந்தார். இவரது தந்தைவழி மூதாதையர்கள் டாக்கா மாவட்டத்தின் ஜெயின்ஷார் கிராமத்தின் தர்பாஷா பகுதியில் கணிசமான நிலங்களை வைத்திருந்தனர். இந்த குடும்பம் 1947 இல் வங்காளத்தின் இரண்டாவது பிரிவினை வரை இருந்தது. பத்தொன்பதாம் நூற்றாண்டின் இறுதியில் இருந்து குடும்பத்தின் பெரும்பாலான உறுப்பினர்கள் கொல்கத்தாவில் வாழ்ந்து வேலை செய்ததால், இவரது தந்தைவழி உறவினர்கள் பிரிவினையால் கணிசமாக பாதிக்கப்படவில்லை. கொல்கத்தாவில், ஹஸ்ரா சாலையில் 41 வயதில் தனது பெற்றோருடன் வாழ்ந்தார்.
மேற்கு வங்க அரசாங்கத்தில் கல்வி அமைச்சராக இருந்த (1972-77) சாந்தி தாஸ்குப்தா இவரது மருமகன். வரலாற்றாசிரியரான பருண் டே ஒரு மருமகன். இந்திய ஆட்சிப் பணி அதிகாரியும் மேற்கு வங்காள முன்னாள் தலைமை செயலாளரருமான அர்தெந்து சென், இவருடைய உறவினர் ஆவார்.
கல்வி
இவருடைய பெற்றோர் தேசபக்தி உணர்வுகளால் பெரிதும் ஈர்க்கப்பட்டனர். மேலும் இவர் வளர்ந்து வரும் போது இவரும் இந்த யோசனைகளை உள்வாங்கினார். இவருடைய தந்தை ஒரு மூத்த அரசாங்க அதிகாரி என்பதால், இவர் நீண்ட காலமாக ஒரு புரட்சிகர தொழிலாளி என்று காவல் துறையினர் சந்தேகிக்கவில்லை. ஹஸ்ரா சாலையில் உள்ள இவரது குடும்ப வீட்டில் புரட்சிகர கட்சி ஊழியர்களுக்கான ஆவணங்களையும் ஆயுதங்களையும் வெடிமருந்துகளையும் கூட இவர் ரகசியமாக வைத்திருந்தார். 1946 கொல்கத்தா கலவரத்தின் போது இவர் கலவரத்தில் பாதிக்கப்பட்ட முஸ்லிம் மற்றும் இந்துகளுக்கு அடைக்கலம் கொடுத்தார். இந்த முயற்சியில் இவரது பெற்றோர்கள் உட்பட இவருடைய குடும்ப உறுப்பினர்களின் தீவிர ஆதரவைக் கொண்டிருந்தார். இவரது அரசியல் வாழ்க்கையின் ஆரம்ப ஆண்டுகளில், இவர் இந்திய தேசிய காங்கிரசின் உறுப்பினராக இருந்தார். ஆனால் பின்னர் கட்சியின் நடவடிக்கையால் ஏமாற்றமடைந்தார். பின்னர், இவர் அனைத்திந்திய பார்வார்டு பிளாக்கு கட்சியில் சேர்ந்தார்.
இவர் இந்தியாவின் மேற்கு வங்கத்தில் உள்ள பல முக்கிய பெண்கள் அமைப்புகள் மற்றும் கல்வி நிறுவனங்களின் நிறுவனர் ஆவார். அகில இந்திய மகளிர் மாநாடு மற்றும் அனைத்து வங்காள பெண்கள் சங்கத்தின் நிறுவனர் உறுப்பினர்களில் ஒருவராகவும் இருந்தார்.
இறப்பு
இவர் 18 சனவரி 1983 அன்று தனது 76 வயதில் [[நுரையீரல் அழற்சி|நுரையீரல் அழற்சியால் இறந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய விடுதலைப் போராட்ட வீராங்கனைகள் பகுப்பு:வங்காளப் பெண் அறிவியலாளர்கள் பகுப்பு:சமூக சேவகர்கள் பகுப்பு:இந்தியப் பெண்ணியவாதிகள் பகுப்பு:1983 இறப்புகள் பகுப்பு:1907 பிறப்புகள்
கம்மாளம்பூண்டி ஊராட்சி
கம்மாளம்பூண்டி ஊராட்சி (Kammalampoondi Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1871 ஆகும். இவர்களில் பெண்கள் 935 பேரும் ஆண்கள் 936 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஞானியாரடிகள்
பிறப்பு
ஞானியாரடிகள் தமிழ்நாட்டின், கும்பகோணத்திற்கு வடகிழக்கில் அமைந்துள்ள திருநாகேச்சுரம் என்ற ஊரில், செங்குந்தர் மரபு வீரசைவரான அண்ணாமலை அய்யர் (வீரசைவ மதத்தை பின்பற்றியதால் ஐயர் பட்டம் பெற்றார்), பார்வதியம்மை இணையருக்கு மகனாக 17 மே -1873 அன்று பிறந்தார். ஞானியாரடிகளுக்கு பெற்றோர் இட்ட பெயர் பழநியாண்டி என்பதாகும். பழநியாண்டி பிறந்த ஆறுமாதத்தில் அண்ணாமலை அய்யரும் பார்வதி அம்மையும், திருப்பாதிரிப்புலியூர் ஸ்ரீமத் ஞானியார் மடாலய குருமூர்த்திகளைக் தங்கள் குல குருவாகக் கொண்டிருந்தவர்கள். பிள்ளைக்கு சிவலிங்க தாரணம் செய்து வைப்பதற்காக அப்போதைய ஞானியார் மடாலயத்து நான்காம் குருவிடம் பிள்ளையோடு வந்தனர். குருவின் விருப்பத்தின்படி தங்கள் குழந்தையான பழனியாண்டியை மடத்திலேயே விட்டுவிட்டனர்.
கல்வி
மடத்திலேயே வளர்ந்த பழனியாண்டிக்கு எழுத்தறியும் காலம் வந்ததும், மடாலயத்தின் குருநாதர், சென்னகேசவலு நாயுடு என்பாரை வரவழைத்து, மடாலயதிதிலேயே தெலுங்கு மொழியைக் கற்பிக்கச் செய்தார்.இவ்வாறு நான்கு ஆண்டுகள் பழநியாண்டி தெலுங்கு கற்றார். பின்னர், தாய்மொழி தமிழும், ஆங்கிலமும் பயிற்றப் பெற்ற பள்ளியில் சேர்ந்து பழநியாண்டி கல்வி பயின்றார். பள்ளிக்குச் சென்ற நேரம்போக மடத்தில் இதர பணிகளையும் மேற்கொண்டுவந்தோடு, விநாயகரகவல், திருவாசகச் சிவபுராணம், திரு அகவல்கள், திருமுருகாற்றுப்படை, கந்தர் கலிவெண்பா முதலியவற்றை பாராயணம் செய்துவந்தார்.
மடாலயத் தலைவராக
பழநியாண்டிக்கு பதினாறு வயது முடிந்து, பதினேழாம் வயது நடந்து கொண்டிருந்ததபோது. மடாலயத்தின் நான்காம் குருவாகிய சிவசண்முக பரசிவ மெய்ஞ்ஞான சிவாசாரிய சுவாமிகள் உடல்நிலைக் கெட்டது. இதனால் அவர் பழநியாண்டியை அடுத்த குருவாக நியமித்து உயிலில்  எழுதிவைத்தார். மேலும் பழநியாண்டிக்கு சந்நியாச தீட்சையும் செய்து முடித்து, ஆசாரிய அபிஷேகம் செய்வித்து, முறைப்படி உபதேசம் செய்து வைத்தார். இதன்படி 10- நவம்பர்-1889 அன்று மடாதிபதியாக பதவியேற்றார்.
பணிகள்
ஞானியாரடிகள் தமிழையும் சைவத்தையும் பரப்புவதற்காகத் தொடர்ந்து பல சொற்பொழிவுகள் நிகழ்த்தினார்கள். விரும்பி வந்தோர்க்கெல்லாம் சமய வேறுபாடில்லாமல் தமிழ் மொழியை போதித்தார். அடிகளின் ஆலோசனையின்படி தான் பாண்டித்துரைத்தேவரும், அவர் சகோதரர் பாஸ்கர சேதுபதியும் மதுரையில் தமிழ்ச்சங்கத்தை 1901ல் இல் நிறுவினர்.
சைவ சமயத்தை பரப்பும் நோக்கில் 7.7.1907ல் சைவ சித்தாந்த மகா சமாஜம் என்ற அமைப்பு ஞானியாரடிகளால் நிறுவப்பட்டது இந்த அமைப்பின் செயலாளராக மறைமலை அடிகள் பல ஆண்டுகள் செயல்பட்டார். சாமாசத்தின் சார்பில் சித்தாந்தம் என்ற இதழும், பல மாநாடுகளும் நடத்தப்பட்டன.
திருவையாறு கல்லூரியை இயக்கி வந்த தஞ்சை மாவட்டக் கழகத்தின் துணைத் தலைவராகப் பணியாற்றி வந்த உமாமகேசுவரம் பிள்ளையவர்களையை அடிகளார் தம் இருப்பிடத்துக்கு அழைத்து திருவையாறு கல்லூரி அறக்கட்டளை பற்றி ஆராயத் தூண்டினார். மாவட்டக் கழகத்தின் தலைவராக இருந்தவர் சர். ஏ. டி. பன்னீர் செல்வம் ஆவார். தஞ்சாவூர் சென்ற உமாமகேசுவரனார், திருவையாறு கல்லூரி உருவாக்கப்பட்ட அறக்கட்டளையின் வடமோழி செப்புப்பேட்டை எடுத்துக் கொண்டு, பன்னீர் செல்வத்தையும் உடன் அழைத்துக் கொண்டு திருப்பாதிரிப்புலியூர் வந்தார். செப்பேட்டைப் படித்துபார்த்த அடிகளார் அந்த பட்டயத்தில் அதன் குறிக்கோள்பற்றி “கல்வி வளர்ச்சிக்குப் பணியாற்ற“ என்று பொதுவாகவே குறிப்பிடப்பட்டிருந்தது. எனவே - தமிழையும் அக்கல்லூரியில் கற்பிக்கலாம் என்பதை அடிகளார் முன்னிலையில் இருவரும் தீர்மானித்தர்கள். அதன்படி அக்கல்லூரியில் தமிழ் வித்துவான் கல்வியும் கற்பிக்க ஏற்பாடு செய்தார்கள்! வடமொழிக் கல்லூரி என்னும் பெயரையும் பொதுவாக அரசர் கல்லூரி என்ற பெயராக மாற்றியமைக்கப்பட்டது.
காங்கிரசை விட்டு விலகி சுயமரியாதை இயக்கம் தொடங்கிய பெரியார் பகுத்தறிவுப் பிரச்சாரத்துக்காக குடிஅரசு இதழ் அலுவலகத்தைத் திறந்து வைக்க ஞானியாரடிகளை அழைத்தார். அங்கு சென்ற ஞானியாரடிகள் அலுவலகத்தைத் திறந்தவைத்து வாழ்த்துரை வழங்கினார்.
1938ஆம் ஆண்டு தமிழ்நாட்டில் இந்தி கட்டாயமாக்கப் பட்டபோது, அடிகளார் இந்தியை எதிர்த்து அறிக்கை வெளியிட்டார்.
தோற்றுவித்த அமைப்புகள்
1903 - வாணி விலாச சபை புலிசை ,ஞானியார் அருளகம்
07.07.1905 - சைவ சித்தாந்த மகா சமாசம்
ஞானியார் மாணவர் கழகம் ,புலிசை, திருக்கோவலூர்
20.09.1908 பக்த பால சமாசம் மணம்பூண்டி
24.10.1909 கம்பர் கலாமிர்த சங்கம் திருவெண்ணைநல்லூர்.
25.04.1910 வாகீச பக்தசனசபை நெல்லிக்குப்பம்
புதுவை செந்தமிழ் பிரகாச சபை
ஞானியார் சங்கம், காஞ்சிபுரம்
சோமாசுகந்த பக்தசனசபை வண்டிப்பாளையம்
சரசுவதி விலாச சபை புலிசை
சைவசித்தாந்த சபை உத்திரமேரூர்
சமயாபி விருத்தி சங்கம், செங்கல்பட்டு
1911 பார்க்கவகுல சங்கம் மணம்பூண்டி
1912 கோவல் சைவசித்தாந்த சமாசம்  திருக்கோவலூர்
1915 சக்தி விலாச சபை திருவண்ணாமலை
02.02.1917 ஞானியார் பாட சாலை
03.01.1919 வாகீச பக்த பத சேகர சபை, வடமட்டம் இன்ன பிற
மறைவு
1942 ஆம் ஆண்டு பழனி முருகன் கோயிலில் வழிபாடு செய்து திரும்பிவரும்போது சனவரி 31 நாள்  தைப்பூசத்தன்று  ஞானியாரடிகள் இறந்தார்.
மேற்கோள்கள்
பகுப்பு:சைவக்குருமார்கள் பகுப்பு:1873 பிறப்புகள் பகுப்பு:1942 இறப்புகள் பகுப்பு:கடலூர் மாவட்ட நபர்கள் பகுப்பு:தஞ்சாவூர் மாவட்ட நபர்கள்
சீசரின் பாலம்
சீசரின் பாலம் (Caesar's bridge) அல்லது பாண்ட் இ கைசர் (Band-e Kaisar,, வலேரியன் பாலம் (Bridge of Valerian) என்பது ஈரான் சுஸ்தார் என்னுமிடத்தில் உள்ள பண்டைய வளைவுப் பாலமும், அந்நாட்டில் முதன்முதலில் அணையுடன் சேர்த்துக் கட்டப்பட்ட பாலமும் ஆகும். உரோமானியர்களால் கி.பி 3 ஆம் நூற்றாண்டு சசானிய கட்டளைப்படி கட்டப்பட்ட, ஈரான் நிலப்பரப்பினுள் அமைந்துள்ள இப்பாலம் முக்கிய கிழக்கு உரோமப் பாலமாகவும் உரோம அணையாகவும் இருந்தது. அதன் இரட்டை நோக்க வடிவமைப்பு ஈரானிய குடிசார் பொறியியல் மிக ஆழமான செல்வாக்கையும் சசானிய நீர் முகாமைத்துவ நுட்பத்தையும் காட்டுகிறது.
ஈரானின் முக்கிய கிளை ஆறான கருன் ஆற்றுக்கு மேலாக கிட்டத்தட்ட 500 மீ நீளத்தில் சுஸ்தார் வரலாற்று திரவ இயங்கு முறை மைய கட்டமைப்பாக விளங்கியது. அதிலிருந்து விவசாய உற்பத்தியை நகர் பெற்றது. இது ஐக்கிய நாடுகள் கல்வி, அறிவியல், பண்பாட்டு நிறுவனம் மூலம் பட்டியலிடப்பட்டு, 2009 இல் ஈரானின் 10 வது உலகப் பாரம்பரியக் களம் ஆகியது. வில்வளைவு மேல் கட்டுமானம் பசாகடேவிற்கும் சசானிட் தலைநகர் டெசிபோனுக்கும் இடையில் முக்கிய பாதையைக் கொண்டு சென்றது. இசுலாமிய காலத்தில் பல தடவைகள் பழுதுபாக்கப்பட்டு இப்பாலம் 19 ஆம் நூற்றாண்டின் இறுதி வரை பயன்பாட்டில் இருந்தது.
வரலாறு
பாரசீகப் பாரம்பரித்தின்படி பாண்ட் இ கைசர் என்ற பெயர், சசானிய ஆட்சியாளர் முதலாம் சபூரினால் எடேசாப் போரில் (260) தோற்கடிக்கப்பட்டு முழுப்படையுடனும் பிடிபட்ட உரோமப் பேரரசர் வலேரியன் (253–260 கி.பி) பெயர் மூலம் பெறப்பட்டது. உரோம பொறியியல் படைப்பிரிவு உட்பட 70,000 பேரைக் கொண்ட அப்பெரும் படை வெற்றி பெற்றவர்களினால் தென் மேற்கு ஈரானில் முக்கிய விவசாய மையத்தில், சுஸ்தாரில் கட்டுமானப் பணிக்காக வேலைக்கு அமர்த்தப்பட்டனர். ஒட்டுமொத்தமாக சில 150,000 எக்டேர்கள் கொண்ட உழுது பயிரிடக்கூடிய நிலத்தின் பாரிய அகன்ற அதன் சேவைக்கு, உரோமானியர்கள் மூன்று கட்டமைப்புக்களைக் கட்டுவதற்கு ஏற்படுத்தப்பட்டார்கள். அக்கட்டமைப்புக்கள் முறையே: அபி காகர் எனப்பட்ட ஒரு கால்வாய், பாண்ட் இ கைசர், பாண்ட் இ மிசான் எனப்பட்ட இரு அணைகள் என்பனவாகும். இவை செயற்கை நீரோடைக்கு கருன் ஆற்று நீரைச் செலுத்த இயக்கின.
இக்கதை முசுலிம் வரலாற்றாளர்களான தபாரி, முசுடி என்பவர்களினால் 9 ஆம், 10 ஆம் நூற்றாண்டுகளில் எடுத்துரைக்கப்பட்டது. ஆயினும் அவர்களின் கதை விபரிப்பை அப்படியே ஏற்றுக் கொள்ள முடியாது. இருப்பினும், உரோமானியர்களின் வரலாற்று நிகழ்வு தற்கால உள்ளூர்ப் பெயர்களால் சான்றாகின்றன. "உரோமிச்கான்" எனும் பக்கத்துக் கிராமம், "உருமியன்" எனும் பெயர் கொண்ட லூர் குலத்தவர் ஆகியனவற்றைக் குறிப்பிடலாம். மேலும், உள்ளூர் பாரம்பரியமானது வர்த்தக மூலமான உரோமானிய குடியேற்றக்காரர்கள், சித்திப்பட்டாடை உற்பத்தி, மற்றும் சில புகழ்பெற்ற மரபுகள் ஆகியவற்றால் குறிப்பிடுகின்றன.
உரோம எடுத்துக்காட்டை மாதிரியாகக் கொண்ட, பாலத்தின் மேற்கட்டுமான ஒருமைப்பாடானது அணை வடிவமைப்பில் ஈரானிய திரவ இயங்கு முறை பொறியிலில் சாதாரண செயற்பாடாக மாறியது. இது கி.பி 1000 வரை நீடித்தது.
குறிப்பு
<references group="A." />
வெளி இணைப்புகள்
பகுப்பு:ஈரானின் உலகப் பாரம்பரியக் களங்கள் பகுப்பு:ஆசிய மாதக் கட்டுரைகள் நவம்பர் 2015
தமிழ்நாடு மார்க்சிய லெனினியக் கட்சி
தமிழ்நாடு மார்க்சிய லெனினிய கட்சி தமிழ்நாட்டின் அரசியல் கட்சிகளில் ஒன்றாகும். டிசம்பர் 12 1992 அன்று கார்முகில் தலைமையில் தொடங்கப்பட்ட  அரசியல் கட்சியாகும். நீண்ட காலமாக தேர்தல் நடவடிக்கையில் யாரையும் ஆதரிக்கவும் இல்லை . தேர்தலில் பங்கேற்கவும் இல்லை. ஆனால் 2019 நாடாளுமன்ற தேர்தலில் திமுக தலைமையில் உருவான கூட்டணியை ஆதரித்து. இக்கட்சியின் சித்தாந்த தலைவராக தோழர் கார்முகில் உள்ளார். தோழர் கார்முகில் 7-5-1969 ஆண்டு பாவலரேறு பெருஞ்சிதிரனார், தமிழக விடுதலைப் படை ஒன்றை அமைக்கும் நோக்கில் கூட்டப்பட்ட நிகழ்வில் இரத்தக் கையழுத்து இட்டதாக பெருஞ்சித்திரனாரின் வாழ்கை குறிப்புகள் தெரிவிக்கின்றன. இதுவே தோழர் கார்முகில் அரசியல் வாழ்வு தொடக்கமாக கருதப்படுகிறது. இக்கட்சியின் முக்கிய வெளிப்படை அமைப்பு புரட்சிகர இளைஞர் முன்னணி ஆகும். 1977 இறுதியில் கார்முகில் மாநில அமைப்புக் குழு(தமிழ் நாடு, இ.பொ.க.(மா-லெ)) வில் இணைந்தார். 1981 ஆண்டு மாநில அமைப்புக் குழுவில் பிளவு ஏற்பட்டு தமிழ் நாடு அமைப்புக் குழு தோன்றியது. தமிழ் நாடு அமைப்புக் குழுவின் அரசியலுக்கு முதன்மையான பங்களிப்புச் செய்தவர் தோழர் ராகவன். தோழர் ராகவனும்   வேறு  மூன்று தோழர்களும் இணைந்து தமிழ் நாடு அமைப்புக் குழுவைத் தோற்றுவித்தனர். அவர்களில் ஒருவராக கார்முகில் இருந்தார். பிறகு அதன் செயலராகவும்ஆனார்.. பிறகு ராகவனும் பிற தோழர்களும் தமிழ்நாடு அமைப்புக் குழுவிலிருந்து வெளியேறிய பிறகு கார்முகில் தமிழ் நாடு அமைப்புக் குழுவின் அரசியலைக் கைவிட்டு, தமிழ்நாடு மார்க்சிய லெனினியக் கட்சி எனப் பெயரை மாற்றிக் கொண்டார். இவ்வாறு இவ்வமைப்பு உருவாக்கப்பட்டது. இதன் செயல்கள் தமிழ் தமிழ் நாடு என்றுள்ளது. இதன் திட்டம் தமிழகத்தில் சோசலிச கம்யூனிச வாழ்வை ஏற்படுத்துவதாகும். இவ்வமைப்பு 2012ல் நமது கட்சி என்ற புத்தகத்தை வெளியிட்டுள்ளது. இப் புத்தகம் காரல்மார்க்ஸ் தொடங்கி வைத்த முதல் அகிலத்தின் கருத்துகளில் தொடங்கி இக்கட்சியின் நிலைபாடுகள் வரை தொடர்ச்சியாக விளக்குகிறது. இது இந்திய அரசியல் சட்டத்தின்படி பதிவு செய்யாத ஓர் அரசியல் அமைப்பு கமுக்க அமைப்பு.
மேற்கோள்கள்
பகுப்பு:இந்திய அரசியல் கட்சிகள்
தாம்பூர் சட்டமன்றத் தொகுதி
தாம்பூர் சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது நகினா மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் பிஜ்னோர் மாவட்டத்தில் உள்ள கீழ்க்காணும் பகுதிகள் உள்ளன.
(கனுங்கோ வட்டம் என்பது வட்டத்தின் உட்பிரிவு. பத்வார் வட்டம் என்பது கனுங்கோ வட்டத்தின் உட்பிரிவு)
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:பிஜ்னோர் மாவட்டம்
ஜேம்ஸ் பிரல்ஸ்போர்ட்
ஜேம்ஸ் பிரல்ஸ்போர்ட் (James Brelsford, பிறப்பு: திசம்பர் 19 1855, இறப்பு: திசம்பர் 24 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1883-1886 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் பிரல்ஸ்போர்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1855 பிறப்புகள் பகுப்பு:1924 இறப்புகள் பகுப்பு:டெர்பிசையர் துடுப்பாட்டக்காரர்கள்
அரேபிய ஐந்து விரல் தவளை
யூப்லிக்டிசு எஹ்ரென்பெர்கி (Euphlyctis ehrenbergii) என்பது அரேபிய ஐந்து விரல் தவளை அல்லது அரேபியச் சறுக்கு தவளை என்று அழைக்கப்படுகிறது. இது டைகுரோகுளோசிடே குடும்பத்தில் உள்ள யூப்லிக்டிசு பேரினத்தினைச் சார்ந்த தவளைச் சிற்றினம் ஆகும். இது சவூதி அரேபியா மற்றும் யெமனில் உள்ள தென்மேற்கு அரேபியத் தீபகற்பத்தில் மட்டுமே காணப்படும் அகணிய உயிரியாகும். இது யூப்லிக்டிசு சயனோபிலிக்டிசின் துணையினமாகக் கருதப்பட்டது. ஆனால் இப்போது இது தனிச் சிற்றினமாகக் கருதப்படுகிறது. எஹ்ரென்பெர்கி என்ற சிற்றினப் பெயர் கிறிஸ்டியன் காட்பிரைட் எஹ்ரென்பெர்க் (1795-1876), எனும் செருமனிய இயற்கை விஞ்ஞானியைக் கௌரவப்படுத்தும் வகையில் இடப்பட்டது.
''யூ. எஹ்ரென்பெர்கி'' யேமன் மற்றும் சவுதி அரேபியாவின் செங்கடல் கடற்கரையில் நிரந்தர மற்றும் தற்காலிக நீர்ப் பகுதிகளில் காணப்படுகிறது. இது பாசனப் பகுதிகளிலும் காணப்படலாம்.
மேற்கோள்கள்
பகுப்பு:தவளைகள்
சூலகுண்டா
சூலகுண்டா (Suligunta) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், சூளகிரி வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊரானது பி. குருபரப்பள்ளி ஊராட்சிக்கு உட்பட்டது.
மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும், ஒசூரில் இருந்து 26 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 217  வீடுகள் உள்ளன. கிராமத்தின் மொத்த மக்கள் தொகையானது 962 ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
எட்வார்ட் கிப்பன்
எட்வார்ட் கிப்பன் அல்லது எட்வர்ட் கிப்பன் (Edward Gibbon, பி. மே 8, 1737 - இ. ஏப்ரல் 27, 1737) ஒரு ஆங்கில எழுத்தாளர் மற்றும் வரலாற்றாளர் ஆவார். ஐக்கிய இராச்சியத்தின் நாடாளுமன்ற உறுப்பினராகவும் பணியாற்றியுள்ளார். கிப்பன் எழுதிய ரோமப் பேரரசின் தேய்வும் வீழ்ச்சியும் (The History of the Decline and Fall of the Roman Empire) உலகின் பெரும் வரலாற்று நூல்களுள் ஒன்றாகக் கருதப்படுகிறது.
அய்யம்பேட்டை சியாமளாதேவியம்மன் கோயில்
அய்யம்பேட்டை சியாமளாதேவியம்மன் கோயில் தமிழ்நாட்டில் தஞ்சாவூர் மாவட்டம், அய்யம்பேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சியாமனாதேவி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏஞ்செலீக் டாய்
ஏஞ்செலீக் டாய்‎ (Angelique Taai , பிறப்பு: மார்ச்சு 31 1987),  தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13  ஒருநாள் பன்னாட்டுத் துடுப்பாட்டப் போட்டிகளி லும்,   ஏழு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2004/05-2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1987 பிறப்புகள் பகுப்பு:வாழும் நபர்கள்
நிசாமுத்தீன் (துடுப்பாட்டக்காரர்)
நிசாமுத்தீன் (Nizamuddin ), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
ரொசேல் ஷீப்பெர்ஸ்
ரொசேல் ஷீப்பெர்ஸ் (Rozelle Scheepers, பிறப்பு: செப்டம்பர் 27 1974),  தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 2000 ல், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டியில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1974 பிறப்புகள் பகுப்பு:வாழும் நபர்கள்
உயிரியல்
thumb|300px|உயிரியல் உயிரியல் என்பது வாழ்க்கை மற்றும் உயிரினங்கள் பற்றிய இயற்கை அறிவியலாகும். உயிரியலில் அனைத்து உயிரினங்களினதும் கட்டமைப்பு, தொழிற்பாடு, வளர்ச்சி, தோற்றம், கூர்ப்பு அல்லது படிமலர்ச்சி, பரம்பல், உயிரியல் வகைப்பாடு போன்றவை ஆராயப்படுகின்றன. . இப்புலம் உயிரினங்களுடைய இயல்புகளையும் நடத்தைகளையும், எப்படி தனிப்பட்ட உயிரினங்களும், உயிரின இனங்களும், தோற்றம் பெற்றன என்பதையும் அவை தங்களுக்குள்ளும், ஒன்று மற்றொன்றுடனும், சூழலுடனும் கொண்டுள்ள தொடர்புகளையும் பற்றிக் கருத்தில் கொள்கிறது.
உயிரியலின் வரலாறு
நவீன உயிரியல் ஒப்பீட்டளவில் சமீபத்திய வளர்ச்சி அடைந்து இருப்பினும், உயிரியலை உள்ளடக்கியதும் அதனுடன் தொடர்பானதுமான அறிவியல் தொல்பழங்காலத்தில் இருந்தே கற்கப்பட்டது. இயற்கை தத்துவம் மொசப்பத்தேமிய, எகிப்திய, சிந்துவெளி, சீன நாகரிகங்களில் இருந்தே கற்கப்பட்டது. இருப்பினும், நவீன உயிரியலும் இயற்கை ஆய்வும் அதன் அணுகுமுறை தோற்றம் என்பன பெரும்பாலும் பண்டைய கிரேக்க இயற்கை மெய்யியலோடு பெரிதும் தொடர்பு கொண்டுள்ளமை தெளிவாகிறது. அதேவேளை மருத்துவ முறையான கல்வி இப்பொகிரேட்டசு (Hippocrates) காலம் (கி.மு.460-கி.மு.370) வரை பின்னோக்கி செல்கிறது. அரிஸ்டாடில் உயிரியல் வளர்ச்சிக்கு மிகவும் பங்களித்துள்ளார்.
உயிரியல் புலங்கள்
உயிரியல் ஒரு பரந்த அளவிலான, தனித்தனித் துறைகளாகக் கருதப்படுகின்ற, பல்வேறு கல்வித் துறைகளை உள்ளடக்கிய ஒன்றாகும். அவையனைத்தும் ஒட்டுமொத்தமாகப் பல படிநிலை மட்டங்களில் உயிரினங்கள் பற்றியும், அவை வாழும் சூழல் பற்றியும் ஆய்வு செய்வதோடு, உயிரின வகைகளும் அவற்றை ஆயும் சிறப்பு முறைகள் பற்றியும் கூட ஆய்வு செகின்றன. இழையம் அல்லது திசுக்களின் இயற்பியல், வேதியியல் செயல்பாடுகளைப் பற்றிய அறிவியல் உடலியங்கியல் ஆகும். இவ்வாறே, மேலும் பல கற்கைத்துறைகளின் ஊடாக, உயிரியல் தொடர்ச்சியாக ஆய்வு செய்து வருகின்றது.
நவீன உயிரியலின் அடிப்படைகள்
உயிரியலில் பல கோட்பாடுகள் இருந்தாலும், நவீன உயிரியலுக்கு அடிப்படையாக முதன்மை வாய்ந்த ஐந்து கோட்பாடுகள் கீழே கருதப்படுகின்றன:
உயிரியலில் படிநிலை அமைப்பு
right|175px உயிரியல் அமைப்பானது, பல்வேறு படிநிலைகளில் ஒழுங்குபடுத்தப்படுகின்றது. வாழ்வின் மிக அடிப்படையான கூறிலிருந்து, சிக்கலான அமைப்புக்கள்வரை இந்தப் படிநிலைகள் விரிந்து செல்கின்றன. இந்தப் படிநிலைகளில் மிகவும் அடிப்படையான படிநிலையாக அணுவும், மிக உயர்ந்த படியாக சூழலியல் அமைப்பும் இருக்கின்றன.
உயிரியல் கிளைப்பிரிவுகள்
பின்வருவன உயிரியலின் கிளைப்பிரிவுகள் ஆகும்:
மேற்கோள்கள்
பகுப்பு:உயிரியல் துறைச்சொற்கள் பகுப்பு:உயிரியல்
பாண்டியன்
பாண்டியன் என்ற தலைப்பில் உள்ள கட்டுரைகள்:
தமிழ் வளர்ச்சித் துறை விருதுகள்
தமிழ் மொழி வளர்ச்சிக்கும், தமிழ்ப் பண்பாட்டு மேன்மைக்கும் தொண்டாற்றிடும் தமிழறிஞர்கள், கவிஞர்கள், சமூக நீதிக்கு உழைத்திடும் பெரியோர்கள் போன்றவர்களில் சிலரைத் தேர்வு செய்து சான்றோர்கள் பெயரில் ஆண்டுதோறும் தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலமாக சில விருதுகள் வழங்கப்பட்டு வருகின்றன. இந்த விருதுகளில் தமிழ்ச்செம்மல் விருது தவிர்த்த அனைத்து விருதுகளுக்கும் தமிழக அரசின் சார்பில் இந்திய ரூபாய் ஒரு இலட்சம் பரிசுத் தொகையாகவும், பொற்கிழி வழங்கி, தங்கப்பதக்கம் அணிவிக்கப்படுகிறது.
தமிழ்நாட்டில் இருக்கும் ஒவ்வொரு மாவட்டத்திற்கும் ஒருவர் வீதம் 32 தமிழறிஞர்கள் தேர்வு செய்யப்பட்டுத் தமிழ்ச்செம்மல் விருது வழங்கப்படுகிறது. இந்த விருதுக்குத் தமிழக அரசின் சார்பில் இந்திய ரூபாய் 25 ஆயிரம் ரூபாய் பரிசுத்தொகையும், தகுதியுரையும் வழங்கப்படுகிறது.
வழங்கப்படும் விருதுகள்
தமிழ்நாடு அரசின் தமிழ் வளர்ச்சித் துறை திருவள்ளுவர் நாள் விருதுகள் மற்றும் சித்திரைத் தமிழ்ப் புத்தாண்டு நாள் விருதுகள் என்று இரு பிரிவுகளில் விருதுகளை வழங்கி வருகிறது.
திருவள்ளுவர் நாள் விருதுகள்
திருவள்ளுவர் நாள் விருதுகளாகக் கீழ்க்காணும் 7 விருதுகள் வழங்கப்படுகின்றன.
சித்திரைத் தமிழ்ப் புத்தாண்டு நாள் விருதுகள்
சித்திரத் தமிழ்ப் புத்தாண்டு விருதுகளாகக் கீழ்க்காணும் 18 விருதுகள் வழங்கப்படுகின்றன.
மேற்கோள்கள்
பகுப்பு:தமிழ் வளர்ச்சித் துறை விருதுகள்
அருணா இரானி
அருணா இரானி ஓர் இந்தியத் திரைப்பட நடிகை ஆவார். இந்தி, குஜராத்தி மொழிகளில் சுமார் 300க்கும் அதிகமான திரைப்படங்களில் நடித்துள்ளார். இவர் பெரும்பாலும் துணைக் வேடங்களிலேயே நடித்துள்ளார். 2012ஆம் ஆண்டில் சனவரி மாதத்தில் நடைபெற்ற 57வது பிலிம்பேர் விருதுகள் விழாவில் இவருக்கு பிலிம்பேர் விருதுகள் வாழ்நாள் சாதனையாளர் விருது வழங்கப்பட்டது.
ஜக்கா பெருங்கோவில்
வெளி இணைப்புக்கள்
பகுப்பு:எசுப்பானியப் பேராலயங்கள்
அருணா இரானி
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:பிலிம்பேர் விருது பெற்றவர்கள் பகுப்பு:1946 பிறப்புகள் பகுப்பு:20 ஆம் நூற்றாண்டின் இந்திய நடிகைகள்
மட்டஞ்சேரி அரண்மனை அருங்காட்சியகம், கொச்சி
அரண்மனைக்கு அருகில் இருந்த கோயிலொன்றைச் சேதப்படுத்தியதற்கான இழப்பீடாகவும், அரசரைச் அமைதிப்படுத்துவதற்குமாக இந்த அரண்மனை 1545 ஆம் ஆண்டளவில் போத்துக்கேயரால் கட்டப்பட்டு கொச்சி அரசரான வீர கேரள வர்மருக்கு அளிக்கப்பட்டது. எனினும், ஒல்லாந்தர் காலத்தில் இந்த அரண்மனை பாரிய திருத்த வேலைகளுக்கு உள்ளானது. இதனால் இது "டச்சு அரண்மனை" என்றும் அழைக்கப்படுகிறது. இரண்டு மாடிகளைக் கொண்ட, சதுரவடிவிலான இந்தக் கட்டிடத்தில் நீளமானதும், இடவசதி கொண்டதுமான அறைகள் உள்ளன. நடு முற்றத்தில் அரச குடும்பத்தின் குலதெய்வமான பழையனூர் பகவதியின் கோயில் உள்ளது.
அருங்காட்சியகம் இக் கட்டிடத்தின் மேல்மாடியில் மே 1985 ஆம் ஆண்டில் அமைக்கப்பட்டது. இங்கே கொச்சி அரசர்களின் உருவப்படங்கள், பல்லக்குகள், உடைகள், ஆயுதங்கள், குடைகள், வாள்கள், தபால்தலைகள், நாணயங்கள் போன்ற பலவிதமான பொருட்கள் காட்சிக்கு வைக்கப்பட்டுள்ளன. 1864 ஆம் ஆண்டிலிருந்து அரசாண்ட அரசர்களின் ஆளுயர உருவப்படங்கள், பெரிய மண்டபம் ஒன்றில் வரிசையாக வைக்கப்பட்டுள்ளன.
வெளியிணைப்புக்கள்
பகுப்பு:கேரள அருங்காட்சியகங்கள் பகுப்பு:கேரளத்தில் உள்ள அரண்மனைகள் பகுப்பு:தொல்லியல் அருங்காட்சியகங்கள் பகுப்பு:கொச்சியிலுள்ள அருங்காட்சியகங்கள்
வடவீக்கம்
சான்றுகள்
பகுப்பு:அரியலூர் மாவட்டத்திலுள்ள கிராமங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பழ. நெடுமாறன்
'''பழ. நெடுமாறன்' (Pazha Nedumaran'')(10 மார்ச் 1933, மதுரை தமிழ்நாடு) ஒரு தமிழ்த் தேசியவாதி. தொடக்க காலத்தில் மகாத்மா காந்தி, காமராசர் மீது கொண்ட பற்றால் இந்திய தேசிய காங்கிரசு இயக்கத்தில் பணியாற்றினார். இந்திரா காந்தி மதுரையில் தாக்கப்பட்ட போது அவரை உயிருடன் மீட்டார். அதனால் இந்திரா காந்தியால் “என் மகன்" என்று அன்புடன் அழைக்கப்பட்டார். காமராசர், நெடுமாறனின் துணிச்சலையும் குணத்தையும் பார்த்துவிட்டு "மாவீரன்" என்று பெயர் சூட்டினார். இவர் கருத்து வேறுபாடுகளால் காங்கிரசை விட்டு வெளியேறிவர். பின்பு, காமராசர் காங்கிரசு இயக்கத்தைத் தோற்றுவித்தார். பின்னர், ஈழப் பிரச்சனையில் முழுமையாக ஈடுபட்டுத் தமிழர்களின் நலன் கருதி தமிழர் தேசிய இயக்கத்தை தொடங்கினார். தேர்தல் அரசியலில் இறங்காமல் தமிழ் மக்களுக்கான போராட்டங்களை மட்டும் முன்னிறுத்தும் போராட்ட அரசியல் வழி செயல்பட்டு வருகிறார். தமிழ்நாடு காமராசர் காங்கிரசு என கட்சியினைத் தொடங்கினர்.
குடும்பம்
1933ஆம் ஆண்டு மார்ச் மாதம் 10ஆம் நாள், பழ. நெடுமாறன், கி. பழநியப்பனார் - பிரமு அம்மையாருக்கு மகனாக பிறந்தார். இவரது தந்தை மதுரைத் தமிழ்ச்சங்க செயலாளராகவும், மதுரை திருவள்ளுவர் கழக நிறுவனராகவும் பணியாற்றினார்.
1942ஆம் ஆண்டு மதுரையில் நடைபெற்ற முத்தமிழ் மாநாடு, 1948ஆம் ஆண்டு மதுரையில் நடைபெற்ற தமிழ்த்திருநாள், 1956ஆம் ஆண்டு மதுரைத் தமிழ்ச்சங்கப் பொன்விழா போன்ற மாபெரும் தமிழ் மாநாடுகளைச் சிறப்புற நடத்திய பெருமை இவரது தந்தையைச்சாரும். பழ. நெடுமாறனுக்கு இரண்டு தமக்கைகளும், மூன்று தம்பிகளும் உள்ளனர். பார்வதி அம்மையாரை மணந்தார்.
உண்ணாநிலைப் போராட்டம்
முதன்மைக் கட்டுரை: பழ. நெடுமாறனின் உண்ணாவிரதப் போராட்டம்
வெளி இணைப்புகள்
பகுப்பு:1933 பிறப்புகள் பகுப்பு:வாழும் நபர்கள் பகுப்பு:தமிழ்த் தேசியர்கள் பகுப்பு:தமிழ் எழுத்தாளர்கள் பகுப்பு:மதுரை அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:அண்ணாமலைப் பல்கலைக்கழ முன்னாள் மாணவர்கள்
திருப்போரூர் முருகன் பிள்ளைத்தமிழ்
திருப்போரூர் முருகன் பிள்ளைத்தமிழ் என்பது பிள்ளைத்தமிழ் என்ற சிற்றிலக்கிய வகையைச் சார்ந்த நூலகும். இதனை இயற்றியவர் சிதம்பரசுவாமிகள். பாட்டுடைத்தலைவன் முருகன். காலம் தெரியவில்லை. பாடல் மற்றும் பருவங்கள் விவரம் தெரியவில்லை.
உசாத்துணை
திரு. வி. உலகநாத முதலியார் மணிவிழா வெளியீடு. சைவ சித்தாந்தமகா சமாஜம். சென்னை, 1941.
லிபியாவின் வரலாறு
லிபியாவின் வரலாறு, மூத்த குடிகளான பேர்பர் பழங்குடியினரதும், மேலும் பல இனக் குழுக்களின் கலவையாலும் ஆனது. பேர்பர்கள் நாட்டின் முழு வாரலாற்றுக் காலத்திலும் லிபியாவில் வாழ்கின்றனர். லிபியாவின் வரலாற்றின் பெரும்பகுதியில் அது பல்வேறு அளவுகளில் ஆசிய,ஆப்பிரிக்க, ஐரோப்பியக் கண்டங்களைச் சேர்ந்த வெளியார் கட்டுப்பாட்டுக்குள் இருந்தது. 1951 இல் சுதந்திர லிபியாவின் நவீன வரலாறு தொடங்குகிறது. லிபியாவின் வரலாற்று பண்டைக் காலம், உரோமர் காலம், இசுலாமியக் காலம், ஓட்டோமான் ஆட்சிக் காலம், இத்தாலிய ஆட்சிக் காலம், நவீன காலம் என ஆறு பகுதிகளாகப் பிரிக்கப்படுகின்றது.
வரலாற்றுக்கு முந்திய மற்றும் பேர்பர் லிபியா
பத்தாயிரக் கணக்கான ஆண்டுகளுக்கு முன்னர் இன்று லிபியாவின் 90% பகுதியை உள்ளடக்கிய சகாராப் பாலைவனம், பசுமையான தாவர வகைகளைக் கொண்ட இடமாக இருந்தது. இது, பல ஏரிகள், காடுகள், பலவகைக் காட்டுயிர்கள், மிதவெப்ப நடுநிலக்கடல் தட்பவெப்பநிலையைக் கொண்ட இடமாகக் காணப்பட்டது. பொகாமு 8000 ஆண்டுக் காலப் பகுதியில் இருந்தே கரையோரச் சமவெளிகளில் புதியகற்கால மக்கள் வாழ்ந்ததற்கான தொல்லியல் சான்றுகள் உள்ளன. இம்மக்கள் அப்பகுதியின் தட்பவெப்ப நிலையால் கவரப்பட்டிருக்கக்கூடும். இதனால் அவர்களது பண்பாடு வளர்ச்சியடைந்ததுடன், விலங்கு வளர்ப்பின் மூலமும், வேளாண்மை மூலமும் வாழ்க்கையை நடத்தினர்.
வாடி மாதென்டோவசுவிலும், செபல் அகாகசு மலைப் பகுதிகளிலும் உள்ள பாறை ஓவியங்கள், வரலாற்றுக்கு முந்திய கால லிபியாவைப் பற்றியும், அப்பகுதியில் வாழ்ந்த மேய்ப்பர் பண்பாடு குறித்தும் அறிந்துகொள்வதற்கான தகவல்களைத் தருகின்றன. மேற்படி ஓவியங்கள், லிபிய சகாராவில் ஆறுகள்; புல்வெளிகள்; ஒட்டைச்சிவிங்கி, யானை, முதலை என்பன உள்ளிட்ட காட்டுயிர்கள் ஆகியவை இருந்ததைக் காட்டுகின்றன. 5.9 ஆயிரம் ஆண்டுகளில் இடம்பெற்ற தீவிரமான வரட்சியடைதலினால், பசுமையாக இருந்த சகாரா, விரைவில் பாலைவனமாக மாறியது.
பேர்பர் மக்களின் ஆப்பிரிக்க-ஆசிய முன்னோர் பிந்திய வெண்கலக் காலத்தில் இப்பகுதிக்கு வந்ததாக நம்பப்படுகின்றது. இவ்வாறான இனக்குழுக்கள் தொடர்பில் மிக முந்தி அறியப்பட்ட பெயர் கராமன்தெசு என்பதாகும். இவ்வினக் குழுவினர் செர்மாவைத் தளமாகக் கொண்டிருந்தனர்.கராமந்தெசுக்கள் பேர்பர் மூலத்தைக் கொண்ட சகார மக்கள். இவர்கள் விரிவான நிலக்கீழ் பாசன முறை ஒன்றைப் பயன்படுத்தி வந்தனர். இவர்கள் பொகாமு 1000 ஆவது ஆண்டளவில் பெசான் பகுதியில் வாழ்ந்திருக்கக்கூடும். பொகாமு 500 க்கும், பொகா 500 க்கும் இடைப்பட்ட காலத்தில் சகாராப் பகுதியில் வலிமை மிக்க ஒரு குழுவினராக இவர்கள் காணப்பட்டனர். லிபியாவுக்கு வந்த முதல் செமிட்டிய நாகரிகக் குழுவினரான போனீசியர்களுடன் தொடர்பு ஏற்பட்ட காலத்தில், லெபு, கராமனெட்கள், பேர்பர்கள் ஆகிய குழுக்களும் மற்றும் சில பழங்குடிகளும் ஏற்கெனவே சகாராப் பகுதியில் முழுமையாக நிலைகொண்டுவிட்டனர்.
போனீசியர்களும் கிரேக்க லிபியாவும்
டயர் (இன்றைய லெபனான்) பகுதியைச் சேர்ந்த வணிகர்கள் பேர்பர் மக்களுடன் வணிகத் தொடர்புகளை ஏற்படுத்திக்கொண்டு மூலப் பொருட்கள் கிடைப்பதை உறுதிசெய்வதற்கான உடன்படிக்கை ஒன்றையும் செய்துகொண்ட பின்னர், போனீசியர்களே லிபியாவில் முதன் முதலாக வணிகநிலைகளை நிறுவினர். பொகாமு 5 ஆம் நூற்றாண்டளவில், மிகச் சிறப்பு வாய்ந்த குடியேற்றமான கார்த்தேச்சு (Carthage), அதன் ஆதிக்கத்தை வட ஆப்பிரிக்காவின் பெரும் பகுதிகளுக்கு விரிவாக்கியிருந்தது. இங்கேயே தனித்துவமான பியூனிக் நாகரிகம் தோற்றம் பெற்றுச் செழித்தது. லிபியக் கரையோரமாக அமைந்த பியூனிக் குடியேற்றங்களுள் ஒயேயா (தற்போதைய திரிப்போலி), லிப்டா (பிந்திய லெப்டிசு மக்னா), சப்ராத்தா போன்றவை அடங்குகின்றன. இந்த நகரங்கள் அமைந்திருந்த இடங்கள் பிற்காலத்தில் ஒருங்கே திரிப்போலிசு அல்லது "மூன்று நகரங்கள்" என அழைக்கப்பட்டன. இதிலிருந்தே லிபியாவின் தற்காலத் தலைநகர் திரிப்போலியின் பெயர் உருவானது.
மேற்கோள்கள்
பகுப்பு:லிபியா பகுப்பு:உலக நாடுகளின் வரலாறு
இந்தியாவில் சுற்றுலாத்துறை
200px|thumb|ஒவ்வோர் ஆண்டும் மூன்று மில்லியனுக்கு மேற்பட்ட சுற்றாலப் பயணிகள் ஆக்ராவிலுள்ள தாஜ் மஹாலுக்கு வருகை தருகின்றனர். சுற்றுலாத்துறை என்பது இந்தியாவின் பெரிய சேவைத் துறையாகும். இது நாட்டின் தேசிய மொத்த உற்பத்தியில் 6.23 சதவீதம் பங்களிக்கிறது மேலும் இந்தியாவின் மொத்த வேலைவாய்ப்பில் 8.78% சதவீதத்தைக் கொண்டுள்ளது. இந்தியா ஆண்டுக்கு 5 மில்லியனுக்கும் மேலான அந்நிய சுற்றுலாப் பயணிகளின் வருகையையும் 562 மில்லியன் உள்நாட்டு சுற்றுலாப் பயணிகளின் வருகையையும் கொண்டுள்ளது. இந்தியாவில் சுற்றுலாத் துறையானது 2008 ஆம் ஆண்டில் சுமார் 100 பில்லியன் அமெரிக்க டாலர்களை ஈட்டியது. மேலும் இத்துறையானது 2018 இல் ஆண்டு வளர்ச்சி விகிதம் 9.4% சதவீதமாக அதிகரித்து 275.5 பில்லியன் அமெரிக்க டாலர்களை ஈட்டும் என எதிர்பார்க்கப்படுகிறது. சுற்றுலாத்துறை அமைச்சகமானது இந்தியாவின் சுற்றுலாத்துறையின் வளர்ச்சி மற்றும் மேம்பாட்டிற்கான ஒருங்கிணைப்பு முகமையாக உள்ளது. மேலும் "இன்க்ரெடிபிள் இண்டியா" பிரச்சாரத்தையும் தொடர்ந்து நடத்துகின்றது.
உலக பயணம் மற்றும் சுற்றுலாக்குழுவின் கருத்துப்படி, இந்தியா உலகின் முன்னணி சுற்றுலா மையமாக உள்ளது, மேலும் இது பத்தாண்டு உயரிய வளர்ச்சிக்கான ஆற்றல்மிக்கது. 2007 ஆம் ஆண்டின் பயணம் & சுற்றுலா போட்டியிடல் அறிக்கையானது இந்தியாவில் சுற்றுலாத்துறையை, விலைப் போட்டியிடல் விதிமுறைகளில் 6 வது இடத்திலும், அபாயமின்மை மற்றும் பாதுகாப்பு ஆகியவற்றின் அடிப்படையில் 39 வது இடத்திலும் தகுதியிட்டுள்ளது. தங்கும் விடுதியறைகளின் பற்றாக்குறை போன்ற குறுகிய மற்றும் நடுத்தரக் கால பின்னடைவுகள் இருந்த போதிலும், சுற்றுலாத்துறையின் வருவாய்களானவை 2007 ஆம் ஆண்டிலிருந்து 2017 ஆண்டு வரையில் 42 சதவீதமாக அதிகரிக்கும் என்று எதிர்பார்க்கப்படுகிறது.
இந்தியா வளர்ந்துவரும் மருத்துவச் சுற்றுலாத் துறையைக் கொண்டுள்ளது. டில்லியில் 2010 ஆம் ஆண்டு காமன்வெல்த் விளையாட்டுப் போட்டிகள் இந்தியாவில் சுற்றுலாத்துறையைக் குறிப்பிடத்தகுந்தவாறு ஊக்குவிக்கும் என்று எதிர்பார்க்கப்படுகிறது.
ஆந்திரப் பிரதேசம்
ஆந்திரப் பிரேதசம் வளமான பண்பாட்டு பாரம்பரியத்தையும் மற்றும் பல வகையான சுற்றுலா ஈர்ப்புக்களையும் கொண்டிருக்கின்றது. ஆந்திரப் பிரதேச மாநிலமானது கண்ணுக்கினிய மலைகள், வனங்கள், கடற்கரைகள் மற்றும் கோயில்களை உள்ளடக்கியுள்ளது.
நிஜாம்களின் நகரம் மற்றும் முத்துக்களின் நகரம் எனவும் அறியப்படும் ஹைதராபாத் நகரமானது, இன்று நாட்டில் மிக வளர்ச்சியடைந்த நகரங்களுள் ஒன்று. மேலும் அந்நகரம் தகவல் தொழில்நுட்பம், தகவல் தொழில்நுட்பம் சார்ந்த சேவைகள் மற்றும் உயிரியல் தொழில்நுட்பம் ஆகியவற்றிற்கான நவீன மையமாகும். ஹைதராபாத் அதன் வளமான வரலாறு, பண்பாடு மற்றும் கட்டிடக் கலை ஆகியவற்றுக்கு நன்கு பிரபலமானது. இவை இந்தியாவின் வடக்கு மற்றும் தெற்கு சந்திக்கும் இடமாக அதன் தனித்த குணாம்சத்தையும், புவியியல் மற்றும் கலாச்சாரம் ஆகியவற்றின் ரீதியில் அதன் பன்மொழி கலாச்சாரத்தையும் குறிப்பிடுகின்றன.
ஆந்திரப் பிரதேசம் பல மத யாத்ரீக மையங்களின் இருப்பிடமாக உள்ளது. பகவான் வெங்கடேஸ்வராவின் ஆலயமான திருப்பதி, உலகில் வளமான மற்றும் (எந்த மதநம்பிக்கையுள்ளவர்களும்) அதிகமாக வருகைதருகின்ற மதம்சார்ந்த புனிதத் தலமாகும். ஸ்ரீ மல்லிகார்ஜுனா கடவுளின் தலமான ஸ்ரீசைலம், இந்தியாவின் பன்னிரெண்டு ஜோதிலிங்கங்களில் ஒன்றாகும். அமராவதியின் சிவன் கோயில் பஞ்சாரமங்களில் ஒன்று. மேலும் யாதகிரிகுட்டாவானது விஷ்ணுவின் ஒரு அவதாரமான ஸ்ரீ லஷ்மி நரசிம்மாவின் ஆலயமாகும். வாராங்கலிலுள்ள ராமப்பர் கோயில் மற்றும் ஆயிரம் தூண்கள் ஆலயம் ஆகியவை சில சிறந்த கோயில் சிற்பங்களுக்குப் பிரபலமானவை. இம்மாநிலமானது அமராவதி, நாகார்ஜுன கொண்டா, பட்டிப்ரோலு, கண்டசாலா, நேலகொண்டப்பள்ளி, தூளிகட்டா, பாவிகொண்டா, தோட்லகோண்டா, ஷாலிஹுண்டம், பாவுரலகொண்டா, சங்கரம், பனிகிரி மற்றும் கோலன்பகா ஆகிய இடங்களில் பல புத்தமதத் தலங்களைக்கொண்டுள்ளது.
ஆந்திரப் பிரதேசத்தில் பருவ நிலை பெரும்பாலும் வெப்ப மண்டலம் சார்ந்தது ஆகும். சுற்றுலாவிற்கு நவம்பர் முதல் ஜனவரி வரையிலியான காலம் உகந்ததாகும். பருவமழைக் காலம் ஜூனில் துவங்கி செப்டம்பரில் முடிவடைவதால் இக்காலகட்டத்தில் பயணம் மேற்கொள்வது ஆலோசிக்கத்தக்கதல்ல.
மேலும் காண்க: ஆந்திரப் பிரதேசத்தின் அதிகாரப்பூர்வ சுற்றுலாத்துறை வலைத்தளம்
அஸ்ஸாம்
thumb|left|காஸிரங்கா தேசியப் பூங்காவிலுள்ள சிறப்பு வாய்ந்த ஒற்றைக் கொம்புள்ள காண்டா மிருகம். அஸ்ஸாம் இந்தியாவின் வட-கிழக்குப் பகுதியின் மையத்தில் அமைந்து ஏனைய ஏழு சகோதர மாநிலங்களுக்கும் நுழைவாயிலாக அமைந்துள்ளது. அஸ்ஸாம் வனவாழ் உயிர்களுக்கான புகழிடங்களுக்கான காஸிரங்கா தேசியப் பூங்கா (படம் ) மற்றும் மனாஸ் தேசியப் பூங்காக்களைக் கொண்டுள்ளது மேலும் பெரிய நதித் தீவான மஜுலி மற்றும் பிரிட்டிஷ் ஆட்சிக் காலத்திற்கும் முன்பிருந்த தேயிலைத் தோட்டங்கள் ஆகியவை குறிப்பிடத்தக்கவை ஆகும். காலநிலையானது பெரும்பாலும் துணை வெப்ப மண்டலக் காலநிலையுடையதாகும். அஸ்ஸாம் இந்தியாவின் அதிகமான பருவ மழை பெய்யும் மாநிலமாகும். மேலும் இந்தியாவில் மிகவும் அடர்ந்த காடுகளைக் கொண்ட பகுதிகளில் ஒன்றாகும். அக்டோபர் முதல் ஏப்ரல் வரையிலான காலமானது சுற்றுலாவிற்கு ஏற்ற நேரமாகும்.
அஸ்ஸாம் மாநிலமானது, அப்பகுதியை பிரிட்டிஷ் ஆக்கிரமிப்பிற்கு கொண்டுவருவதற்கு முன்னர் பல நூற்றாண்டு காலத்திற்கு முன்னரான அஹோம் பேரரசின் கீழ் ஆட்சி செய்யப்பட்டு வந்தததிலிருந்தே வளமான பண்பாட்டுப் பாரம்பரியத்தைக் கொண்டுள்ளது. பிரம்மபுத்திரா நதி, ஜாதிங்காவிலுள்ள பறவைகளின் தற்கொலை மர்மம், தாந்த்ரீக பிரிவின் காமாக்யா கோயில் உள்ளிட்ட எண்ணற்ற கோயில்கள், அரண்மனைகளின் இடிபாடுகள் முதலியவை இதர குறிப்பிடத்தக்க சிறப்பம்சங்களாகும். அஸ்ஸாமின் தலைநகரமான குவஹாத்தி பல சந்தைப் பகுதிகள், கோயில்கள் மற்றும் வனவாழ் உயிரின சரணாலயங்கள் போன்றவற்றைத் தன்னகத்தே பெருமையுடன் கொண்டுள்ளது.
மேலும் காண்க: அஸ்ஸாம் சுற்றுலாத்துறையின் அதிகாரப்பூர்வ வலைத்தளம்
பீகார்
thumb|மஹாபோதிக் கோயில் யுனெஸ்கோவின் உலக பாரம்பரிய தலமாகும் பீகார் 3000 ஆண்டுகால வரலாற்றைக் கொண்ட உலகின் பழமையான பகுதிகளில் ஒன்றாகும். பீகாரின் வளமான பண்பாடு மற்றும் பாரம்பரியம் ஆகியவை இந்தியாவின் கிழக்கிலுள்ள இம்மாநிலம் முழுவது பரவிக் கிடக்கின்ற எண்ணிக்கையிலடங்காத பழங்கால நினைவுச் சின்னங்களிலிருந்து தெளிவாய்த் தெரிகிறது. இது ஆர்ய பட்டர், அசோகர், சாணக்யர் மற்றும் பல சான்றோர்களைப் பெற்ற இடமாகும்.
பீகார் மாநிலமானது, இந்து, புத்தம், சைணம், சீக்கியம் & இஸ்லாம் போன்ற பல்வேறு மதங்களின் மிகவும் புனிதமான இடங்களில் ஒன்றாகவும் உள்ளது. பீகாரில் அமைந்துள்ள புத்த மத கோயில், யுனெஸ்கோவின் உலக பாரம்பரியத் தளமுமான மஹாபோதிக் கோயில், இந்தியாவின் பழமையான குடைவரைக் குகைகளான பராபர் குகைகள், இந்தியாவின் பழமையான குடா பக்‌ஷ் கிழக்கத்திய நூலகம் உள்ளிட்டவை பீகார் மாநிலத்தில் அமைந்துள்ள பிரபலமான இடங்களாகும்.
மேலும் காண்க: பீஹார் அதிகாரப்பூர்வ சுற்றுலாத்துறை வலைத்தளம்
டில்லி
thumb|left|தாமரைக் கோயில்
டில்லி இந்தியாவின் தலைநகரமாகும். பழமை மற்றும் புதுமை, பண்டைய மற்றும் நவீனம் ஆகியவற்றின் சிறந்த கலவையாக உள்ள டில்லி நகரானது, பல்வேறு பண்பாடுகள் மற்றும் மதங்கள் ஆகியவற்றின் கலப்புப் பண்பாட்டைக் கொண்டுள்ளது. இந்தியாவை ஆட்சி செய்த எண்ணற்ற பேரரசுகளின் தலைநகராமாக டில்லி இருந்துள்ளதால், அது வரலாற்றில் முக்கிய இடத்தைப் பெற்றுள்ளது. ஆட்சியாளர்கள் தங்களின் முத்திரையான கட்டிடக்கலைப் பாணியை விட்டுச் சென்றுள்ளனர். டில்லி தற்போது துக்ளகாபாத் கோட்டை, குதுப் மினார், புரானா கிலா, லோதி தோட்டங்கள், ஜமா மசூதி, ஹுமாயூன் கல்லறை, செங்கோட்டை மற்றும் சப்தர்ஜங் கல்லறை போன்ற பல புகழ்வாய்ந்த வரலாற்று நினைவுச் சின்னங்களையும் அடையாளச் சின்னங்களையும் கொண்டுள்ளது. ஜந்தர் மந்தர், இந்தியா கேட், ராஷ்டிரபதி பவன், லஷ்மிநாராயண் கோயில், தாமரைக் கோயில் மற்றும் அக்ஷர்தம் கோயில் உள்ளிட்டவை நவீன நினைவுச் சின்னங்கள் ஆகும்.
புது டில்லி அதன் பிரிட்டிஷ் ஆட்சிகாலக் கட்டிடக்கலைக்கும், அகன்ற சாலைகளுக்கும், இருபுறமும் மர வரிசையுடைய அகலமானத் தெருக்களுக்கும் புகழ்பெற்றது. டில்லி எண்ணற்ற அரசியல் அடையாளக்குறிகளுக்கும், தேசிய அருங்காட்சியகங்களுக்கும், இஸ்லாமிய வழிபாட்டுத்தலங்களுக்கும், இந்துக் கோயில்களுக்கும், பசுமைப் பூங்காக்களுக்கும் மற்றும் தற்காலப் பாணியிலுள்ள பெரும் அங்காடிகளுக்கும் உறைவிடமாகும்.
மேலும் காண்க: டில்லி சுற்றுலாத்துறையின் அதிகாரப்பூர்வ வலைத்தளம்
கோவா
thumb|கோவா அதன் ஓய்வில்லங்களுக்கும் கடற்கரைகளுக்கும் குறிப்பிடத்தக்கது.
கோவா இந்தியாவின் மிகவும் பிரபல சுற்றுலாத் தலங்களில் ஒன்றாகும். போர்ச்சுகலின் ஒரு முன்னாள் காலனியான கோவா, அதன் அற்புதமான கடற்கரைகள், போர்ச்சுகீசிய சர்ச்சுகள், இந்துக் கோயில்கள், மற்றும் வனவாழ் உயிர் சரணாலயங்கள் ஆகியவற்றுக்குப் பிரபலமானது. பாம் ஜீசஸின் நெடுமாடக்கோயில், மாங்குஷி கோயில், துத்சாகர் நீர்வீழ்ச்சி மற்றும் சாந்ததுர்கா ஆகியவை கோவாவின் பிரபலமான ஈர்ப்புகளாகும். சமீபமாக ஒரு மெழுகு அருங்காட்சியகம் (மெழுகு உலகம்) கூட பழைய கோவாவில் எண்ணற்ற இந்திய வரலாற்று, பண்பாட்டு மற்றும் பாரம்பரிய மெழுகு ஆளுமைகளுக்கு புகலிடம் அளித்து திறக்கப்பட்டுள்ளது.
கோவாத் திருவிழா உலகப் புகழ்பெற்ற நிகழ்வானது, வண்ணமயமான முகமூடிகள் மற்றும் மிதவைகள், முரசுகள் மற்றும் எதிரொலிக்கும் இசை மற்றும் நடன நிகழ்வுகள் ஆகியவற்றுடனானது. கொண்டாட்டங்கள் மூன்று நாட்களுக்குத் தொடர்ந்து கிறிஸ்துவ நோன்பின் துவக்க நாளான ஃபாட் டியூஸ்டேயில் திருவிழா உலாவுடன் முடிவடைகிறது.
மேலும் காண்க: கோவா சுற்றுலாத்துறையின் அதிகாரப்பூர்வ வலைத்தளம்
இமாச்சலப் பிரதேசம்
thumb|left|இமாச்சலப் பிரதேசத்தின் ஹிமாலய உள்நாட்டு இயற்கைக் காட்சி ஸ்கையிங் போன்ற வெளிப் புற நடவடிக்கைகளுக்கு பொருத்தமானது
இமாச்சலப் பிரதேசம் அதன் இமாலய நிலத்தோற்றம் மற்றும் பிரபல மலைவாழ் இடங்கள் ஆகியவற்றிற்கு மிகவும் பிரபலமானது. மலையேறுதல், மலையில் வண்டியோட்டுதல், பாராகிளைடிங், பனிச் சறுக்கு மற்றும் ஹெலி-ஸ்கையிங் போன்ற பல்வேறு வெளிப்புற நடவடிக்கைகள் இமாச்சலப் பிரதேசத்தின் சுற்றுலாப் பயணிகளைக் கவர்ந்த அம்சங்களாகவுள்ளன.
அம்மாநிலத்தின் தலைநகரான ஷிம்லா சுற்றுலாப் பயணிகளிடையே மிகவும் பிரபலமானது. கல்கா-ஷிம்லா இரயில் பாதையானது யுனெஸ்கோவின் உலகப் பாரம்பரிய மலை ரயில்ப்பாதை ஆகும். ஷிம்லா இந்தியாவில் ஸ்கையிங் நடவடிக்கைகளுக்கும் பிரபலமானதாகும். மணாலி மற்றும் காசௌளி உள்ளிட்டவை இதர பிரபல மலைவாழிடங்கள் ஆகும்.
தலாய் லாமாவின் இருப்பிடமான தர்மசாலா, அதன் திபெத்திய மடங்களுக்கும் புத்தமதக் கோயில்களுக்கும் பிரபலமானது. பல மலையேற்ற பயண திட்டங்களும் இங்குதான் துவங்குகின்றன.
மேலும் காண்க இமாச்சலப் பிரதேசம் சுற்றுலாத்துறையின் அதிகாரப்பூர்வ வலைத்தளம்